|  |  |  |
| --- | --- | --- |
|  | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 46 14, 487 43 48, 487 43 36  ounz@vojvodina.gov.rs | |
|  | KLASA: 128-451-1413/2017 | DATUM: 15.03.2017. godine | |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture predškolskih ustanova na teritoriju AP Vojvodine klasa: 128-451-1412/2017 od 13.03.2017. godine, a u svezi s Pokrajinskom skupštinskom odlukom o proračunu Autonomne Pokrajine Vojvodine za 2017. godinu („Službeni list APV“, br. 69/16), Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE** **I SUFINANCIRANJE IZRADE TEHNIČKE DOKUMENTACIJE**

**ZA POTREBE PREDŠKOLSKIH USTANOVA NA TERITORIJU AP VOJVODINE**

**ZA 2017. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2017. godinu („Službeni list APV“, br. 69/16) i to: za financiranje i sufinanciranje izrade tehničke dokumentacije za potrebe predškolskih ustanova na teritoriju AP Vojvodine u ukupnom iznosu od **3.200.000,00 dinara.**

Pod izradom tehničke dokumentacije podrazumijeva se izrada one tehničke dokumentacije koja je, u skladu s pozitivnim pravnim propisima kojima se regulira oblast planiranja i izgradnje, neophodna za izdavanje akta nadležnog tijela kojim se odobrava građenje novih objekata ili izvođenje radova na postojećim objektima koje koriste predškolske ustanove na teritoriju AP Vojvodine odnosno:

* Idejno rješenje;
* Idejni projekt s pripadajućim elaboratima (za potrebe izdavanja rješenja o odobrenju za izvođenje radova - rekonstrukcija, adaptacija, sanacija);
* Projekt za građevinsku dozvolu s pripadajućim elaboratima;
* Projekt za izvođenje s pripadajućim elaboratima;
* Projekt izvedenog objekta s pripadajućim elaboratima;
* Tehnički opis i popis radova za izvođenje radova na investicijskom održavanju;
* Ostala tehnička dokumentacija koja je, u skladu s pozitivnim pravnim propisima kojima se regulira oblast planiranja i izgradnje, potrebna za realizaciju planiranog projekta.

Realizacija financijskih obveza vršit će se u skladu s likvidnim mogućnostima proračuna AP Vojvodine za 2017. godinu.

**UVJETI NATJEČAJA**

*1. Podnositelji zahtjeva*

Korisnici koji imaju pravo sudjelovati u raspodjeli sredstava sujedinice lokalne samouprave na teritoriju AP Vojvodine.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture predškolskih ustanova na teritoriju AP Vojvodine su:

1. Značaj realizacije projekta u odnosu na sigurnost djece, odgojitelja i zaposlenih koji koriste objekte
2. Značaj realizacije projekta u odnosu na osiguravanje kvalitetnih uvjeta za boravak i odgojno – obrazovni rad
3. Financijska opravdanost projekta
4. Održivost projekta
5. Aktivnosti koje su poduzete u cilju realizacije projekta
6. Osigurani izvori sredstava za realizaciju projekta

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva. Kompletna natječajna dokumentacija može se preuzeti od **15. ožujka 2017. godine** na web-adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice s naznakom ''Za natječaj – za financiranje izrade tehničke dokumentacije za potrebe predškolskih ustanova na teritoriju AP Vojvodine za 2017. godinu“, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na natječaj, podnosi se **projektni zadatak, odluka upravnog odbora predškolske ustanove o pokretanju aktivnosti u svezi realizacije projekta, ponuda-predračun za izradu tehničke dokumentacije** (pribavljena od strane gospodarskog društva, druge pravne osobe odnosno poduzetnika koji su upisani u registar gospodarskih subjekata), **dosadašnja raspoloživa dokumentacija za realizaciju planiranog projekta** (ukoliko dokumentacija postoji) **i preslika potvrde o poreznom identifikacijskom broju jedinice lokalne samouprave.**

**Rok za podnošenje prijava na Natječaj je 13. travnja 2017. godine.**

Tajništvo zadržava pravo od podnositelja zahtjeva, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave,
* nepravodobne prijave (prijave poslane nakon roka koji je označen kao posljednji dan natječaja),
* nedopuštene prijave (prijave podnesene od strane neovlaštenih osoba i subjekata koji nisu predviđeni natječajem),
* prijave koje se ne odnose na natječajem predviđene namjene,
* prijave korisnika koji u prethodnom razdoblju nisu opravdali sredstva dodijeljena iz pokrajinskog proračuna kroz financijska i narativna izvješća.

Rezultati Natječaja će biti objavljeni na internet prezentaciji Tajništva.

**Zainteresirane osobe, dodatne informacije u svezi s realizacijom Natječaja, mogu dobiti u Tajništvu na telefon: 021/487 46 14, 487 43 48, 487 43 36.**

Pokrajinski tajnik

Mihály Nyilas